જે સ્ત્રી પર તેનો પતિ પ્રસન્ન થયો હોય તેના પર સર્વ દેવતાઓ પ્રસન્ન થાય છે. જે સ્ત્રી પર તેનો પતિ સંતુષ્ટ રહેતો હોય તેના પર ઋષિઓ, દેવો તથા મનુષ્યો સંતુષ્ટ રહે છે. એ જ કારણે સ્ત્રીઓના સંબંધમાં તેમનો પતિ જ તેમનો નાથ, ગુરુ તથા સર્વદેવો સહિત ઇષ્ટદેવ છે. સ્ત્રીઓ માટે પતિ જ શણગાર તથા આભૂષણ છે. રૂપ, રંગ અને ઉત્તમ સુગંધ છે. જે સ્ત્રી મહાસુખ ઇચ્છતી હોય તેણે પતિની હયાતીમાં શૃંગાર વિના જ રહેવું જોઈએ, કેમ કે પતિ જ સ્ત્રીનો શૃંગાર છે. શ્રેષ્ઠ ધર્મ છે, એમ શાસ્ત્રોમાં કહ્યું છે. એથી કોઈ પણ સ્ત્રીએ પોતાના સનાતન ધર્મનો ત્યાગ ન જ કરવો જોઈએ.’ સુકલાના આ જ્ઞાન પરથી પુરવાર થાય છે કે તેણે સ્ત્રીધર્મનું શિક્ષણ પ્રાપ્ત કર્યું હતું. અને એ જ શિક્ષણ તેણે પોતાની સખીઓને પણ આપ્યું.